**REGIONALNO SREČANJE**

**DNEVOV EVROPSKE KULTURNE DEDIŠČINE IN TEDNA KULTURNE DEDIŠČINE**

## 24. marec 2016, od 13. do 16. ure

**Žalec: Ekomuzej hmeljarstva in pivovarstva Žalec,** **Cesta Žalskega tabora 2**

Obvezna prijava na brezplačni izobraževalni program je preko spletnega naslova:

<http://zvkds.si/sl/dekd/regionalna-srecanja-dekd-tkd>

Program srečanja:

13.00 – Nataša Gorenc, ZVKDS: Predstavitev Dnevov evropske kulturne dediščine (DEKD), Tedna kulturne dediščine (TKD) in letošnje teme DedIŠČIna OKOli nas

13.30 – Milena Antonić, ZVKDS, Območna enota Maribor: Dediščina na vsakem koraku

13.50 –Karmen Kreže, Medobčinska splošna knjižnica Žalec: Predstavitev domoznanskega oddelka

14.05 – Marjana Krumpestar in Milana Klemen, ZVKDS, Območna enota Celje: Celovita prenova Šlandrovega trga v Žalcu - pomen in vizija

14.20 – Odmor

14.50 – Elizabeta Kos, Vrtci občine Žalec: Pojdem na Štajersko gledat, kaj delajo

15.05 – Nataša Jesenko in Majda Pur, Osnovna šola Polzela: Naša srečanja z dediščino

15.20 – Tanja Goropevšek, ZKTŠ Vransko in Danijela Jeršič, Osnovna šola Vransko-Tabor: DEKD in TKD na Vranskem

15.35 – Uroš Govek, Zavod za kulturo, šport in turizem Žalec: DEKD v Žalcu

Kontakti:

Milena Antonić: milena.antonic@zvkds.si, T: 02 2284 859, 041 365 984

Nataša Gorenc: natasa.gorenc@zvkds.si, T: 01 4007 972, 051 273 305

[**www.zvkds.si/dekd**](http://www.zvkds.si/dekd)

Namen Dnevov evropske kulturne dediščine (DEKD) je spodbuditi zanimanje javnosti za varstvo kulturne in naravne dediščine in javnosti predstaviti idejo o skupni kulturni dediščini, o bogastvu in kulturni raznolikosti Evrope; spodbujati k reakciji na socialne, politične in ekonomske izzive.

DEKD predstavljajo najprepoznavnejšo akcijo pod okriljem Sveta Evrope in Evropske Unije na področju kulture, saj sodeluje 50 držav, 6.000 mest, 30.000 kulturnih spomenikov, obišče jih več kot 20 milijonov obiskovalcev. Vse države delujejo po sprejetih **smernicah**:

* DEKD se prirejajo vsako leto septembra (v Sloveniji zadnji teden v mesecu septembru);
* odpirajo se vrata spomenikov, ki so sicer zaprta za širšo javnost;
* DEKD vključujejo obiske spomenikov, ki so sicer odprti za javnost pod pogojem, da gre za dodatne dejavnosti, kot so posebna vodstva, delavnice, koncerti, predstave, okrogle mize, simpoziji …;
* vstop na dogodke je brezplačen ali je vstopnina znatno znižana;
* dogodki so usmerjeni k družinam in spodbujajo udeležbo otrok in mladih;
* vse države in lokalni organizatorji uporabljajo poimenovanje DEKD, logo DEKD in označijo prireditvena mesta z zastavo DEKD.

DEKD so v Sloveniji od začetka tematsko zasnovani. **Cilji**, ki jih poleg skupnih evropskih uresničujemo v naši praksi pa so:

* spodbujamo sodelovanje laične in strokovne javnosti pri prepoznavanju, promociji in izjemoma tudi pri obnovah kulturne dediščine;
* uporabljamo celovit pristop tako z vidika dediščine kot nedeljivega pojma kot tudi iz vidika delovanja človeka, ki za obravnavo dediščine razvija svojo ustvarjalnost na več področjih;
* težimo k povezovanju slovenskega kulturnega prostora tudi onkraj meja Slovenije;
* vključujemo etnične skupnosti, ki živijo na območju Slovenije;
* z medinstitucionalnim in medresorskim povezovanjem skušamo zapolnjevati vrzeli, ki jih med nas postavljajo okvirji institucionalnega delovanja.

**Zavod za varstvo kulturne dediščine Slovenije** kot koordinator slovenskih prireditev povabi k sodelovanju institucije, društva, posameznike, ki s svojimi aktivnostmi prispevajo k varovanju in popularizaciji kulturne dediščine. V okviru DEKD se za teden dni v pestrem dogajanju poveže velika množica slovenskih mest, krajev in vasi. Dediščina v teh dneh oživi.

**Teden kulturne dediščine** (TKD) je nacionalni medresorski projekt z naslednjimi **cilji**:

* z različnimi aktivnosti želimo spodbujati večjo vključenosti vsebin s področja ohranjanja kulturne in naravne dediščine v vzgojno-izobraževalne procese, v formalnem in neformalnem izobraževanju;
* vrtčevskim otrokom, učencem in dijakom podati osnove prepoznavanja, spoznavanja, ohranjanja in varovanja dediščine. Podučiti jih kako, kje in od koga pridobiti osnovne informacije o dediščini. Kulturna vzgoja na področju dediščine naj postane vzgoja za vse življenje.

V tem pogledu delujemo na dveh področjih: nagovarjamo vzgojitelje in učitelje, naj kulturno in naravno dediščino poglobljeno obravnavajo v učnem procesu. Pri tem naj bodo ustvarjalni, naj popeljejo otroke izven učilnic in naj se povezujejo z dediščinsko stroko pri skupnih projektih. Drugo področje naših aktivnosti pa je spodbujanje muzejev, galerij, arhivov, knjižnic in tudi društev, da pripravijo posebne programe za te ciljne skupine. ZVKDS je nosilec projekta, partnerji pa so: Ministrstvo za kulturo, Ministrstvo za izobraževanje, znanost in šport, UNESCO komisija za Slovenijo, Zavodom RS za šolstvo in Skupnost vrtcev Slovenije. **Osnovna vodila** TKD: dostopnost vsebin (dogodki so brezplačni), kroskurikularno umeščanje vsebin s področja dediščine, odprto učno okolje, medpredmetno povezovanje, povezovanje organizacij iz različnih področij (dediščina, kultura, izobraževanje, turizem, šport, delovanje lokalnih skupnosti in nevladnih organizacij) in medgeneracijsko povezovanje.

